**Méltányossági ápolási díjban részesülő részére megállapítható kiegészítő ápolási díj**

Nyíregyháza Megyei Jogú Város Önkormányzata Közgyűlésének a szociális rászorultságtól függő egyes pénzbeli és természetben nyújtott szociális ellátásokról szóló 21/2021. (VI. 25.) rendeletében meghatározottak alapján Nyíregyháza Megyei Jogú Város Polgármestere a méltányossági ápolási díjban részesülő ápoló személy részére kiegészítő ápolási díjat állapít meg, ha az ápolt ápolási-gondozási szükséglete legalább napi 3 óra vagy azt meghaladó mértékű.

A kiegészítő ápolási díj havi összege a méltányossági ápolási díjra jogosultnak a központi költségvetésről szóló törvényben meghatározott ápolási díj alapösszegének 25%-a (2025. évben 12.490.-Ft./hó).

**A szükséges dokumentumok és az eljárás menete:**

A kiegészítő ápolási díj méltányossági ápolási díjban részesülőként történő megállapításához nem kell külön kérelmet benyújtani, amennyiben a jogszabályi feltételeknek megfelel, a méltányossági ápolási díjra való jogosultság megállapításával egyidejűleg a kiegészítő ápolási díj megállapításáról hivatalból intézkedünk.

A jogosultság fennállását az ellátásra való jogosultságot megállapító/továbbfolyósítást elrendelő határozat véglegessé válását követő két éven belül legalább egy alkalommal felülvizsgáljuk.

**Az ellátásban részesülő a jogosultság feltételeit érintő lényeges tények, körülmények megváltozásáról 15 napon belül köteles értesíteni Nyíregyháza Megyei Jogú Város Polgármesteri Hivatal Szociális és Köznevelési Osztályt. A változásról „változás bejelentő” nyilatkozat kitöltése szükséges.**